Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 7545

2. FEJEZET - MEGHATÁROZÁSOK Amikor az alábbi fogalmakat használják a Légiforgalmi Tájékoztató Szolgálatok számára készült Szabványok és Gyakorlati Eljárásokban, azok az alábbi jelentéssel rendelkeznek: Pontosság (Accuracy). A számított, vagy mért érték és a valós érték közötti megegyezőség mértéke. Megjegyzés: A mért helyzetadatok számára a pontosságot rendes körülmények között távolságban fejezik ki a megállapított helyzettől számítva, melyen belül a valós pozíció meghatározott bizonyossággal megtalálható. Léginavigációs adat (Aeronautical Data). A léginavigációs tények, fogalmak, vagy utasítások megjelenítése olyan formátumban, amely megfelel a kommunikáció, a kiértékelés, vagy feldolgozás követelményeinek. Légiforgalmi tájékoztatás (Aeronautical information). Olyan információ, mely a léginavigációs adatok összegyűjtéséből, elemzéséből és megfelelő formába rendezéséből származik. Légiforgalmi Tájékoztató Körlevél (Aeronautical Information Circular /AIC/). Olyan közlemények, melyek nem teszik szükségessé, hogy miattuk NOTAM-ot adjanak ki, vagy azt, hogy őket az AIP-be illesszék, azonban a repülés biztonságára, a légiforgalomra, műszaki, igazgatási, vagy jogi ügyekre vonatkoznak. Légiforgalmi Tájékoztató Kiadvány (Aeronautical Information Publication - AIP). Olyan tartósan érvényben maradó Légiforgalmi Tájékoztatásokat tartalmazó kiadvány, mely alapvető fontosságú a légiközlekedés számára, és amelyet az Állam maga, vagy meghatalmazottja útján ad ki. Légiforgalmi tájékoztató szolgálat (Aeronautical Information Service - AIS). A légi navigáció biztonsága, rendszeressége és hatékonysága számára szükséges légiforgalmi tájékoztatások/léginavigációs adatok biztosításáért felelős szolgálat, melyet egy bizonyos területi egységen belül hoztak létre. Az AIP Módosítása (AIP Amendment). Az AIP-ben található információk állandó jellegű változtatásai. Az AIP Kiegészítése (AIP Supplement). Az AIP-ben található információk ideiglenes jellegű változtatásai, melyeket különálló lapok formájában adnak ki. AIRAC (Aeronautical Information Regulation And Control - A Légiforgalmi Tájékoztató Közlemények Meghatározott Kiadási Rendje). Betűszó - jelentése egy közösen meghatározott időpontokon alapuló olyan rendszer, melynek célja az előzetes tájékoztatás kiadása azokról a körülményekről, melyek az üzemeltetési eljárásokban jelentős változások bevezetését teszik szükségessé. Légvédelmi Azonosítási Körzet (ADIZ – Air Defence Identification Zone). Egy különlegesen kijelölt légtér, meghatározott fizikai méretekkel, melyen belül a légijárműveknek az ATS (Légiforgalmi Szolgálatok) biztosításával összefüggőkön kívül, más különleges azonosítási és/vagy jelentési eljárásokat is be kell tartaniuk. AIS termék (AIS product). Az Integrált Légiforgalmi Tájékoztatási Csomag elemeként biztosított Légiforgalmi Tájékoztatás, beleértve a légiforgalmi térképeket is, vagy az olyan légiforgalmi tájékoztatásokat, melyeket megfelelő elektronikus adathordozó segítségével nyújtanak, (kivéve a NOTAM-okat és a Repülés Előtti Bulletineket /PIB/). Alkalmazás (Application) A felhasználó követelményeinek kielégítése érdekében végzett adatkezelés és adatfeldolgozás (ISO 191041*) ASHTAM (ASHTAM). A NOTAM-ok egy speciális sorozata, mely meghatározott formátumával információkat ad egy vulkán aktivitásának változásáról, egy vulkáni kitörésről és/vagy egy vulkáni hamufelhőről, melyek jelentős hatással lehetnek a légijárművek üzemeltetésére. Összeállítás (Assemble). A Légiforgalmi Tájékoztatások többféle forrásból egy adatbázisba való összeállításának folyamata, valamint a későbbi feldolgozás alapjának létrehozása. Megjegyzés.— Az összeállítás fázisa tartalmazza az adatok ellenőrzését és annak biztosítását, hogy a felismert hibák és hiányosságok kijavításra kerülnek. ATS légtérellenőrző szolgálat (ATS surveillence service) A szakkifejezést egy, az ATS légtérellenőrző rendszer segítségével közvetlenül biztosított szolgálat jelzésére használják. ATS légtérellenőrző rendszer (ATS surveillence system). Általános szakkifejezés, olyan különböző ADS-B, PSR, SSR, vagy más hasonló földi telepítésű rendszert jelent, mely a légijármű azonosítását lehetővé teszi. Megjegyzés. – A hasonló földi telepítésű rendszer az, melynél összehasonlító értékeléssel, vagy más módszertannal bizonyították, hogy azonos, vagy jobb biztonsági szinttel és teljesítőképességgel rendelkezik, mint a mono (egy) impulzusos SSR Szekunder Légtérellenőrző Radar. Automatikus függőségen alapuló légtérellenőrzés – sugárzásos (ADS-B - Automatic dependent surveillance – broadcast). Olyan eszköz, aminek segítségével a légijármű, a repülőtéri járművek és más tárgyak sugárzásos módban egy adatvonalon keresztül automatikusan tudnak olyan, szükség szerinti adatot adni és/vagy venni, mint azonosító, pozíció és kiegészítő adat. Automatikus függőségen alapuló légtérellenőrzés – szerződéses (ADS-C - Automatic dependent surveillance – contract). Olyan eszköz, aminek segítségével egy ADS-C szerződés (kétoldalú kapcsolat) épül ki egy adatvonalon keresztül a légijármű és a földi rendszer között, meghatározva, hogy milyen feltételekkel kezdeményezzenek ADS-C jelentéseket és milyen adat legyen a jelentésekben. Megjegyzés. – Az ”ADS szerződés” rövidített szakkifejezés egyaránt utal az ADS esemény szerződésre, az ADS kényszerített szerződésre, az ADS időszakos szerződésre, vagy egy vészhelyzet módra. Automatikus Közelkörzeti Tájékoztató Szolgálat - ATIS (Automatic Terminal Information Service – ATIS). Aktuális, rutin információ automatikus biztosítása az érkező és induló légijárműveknek folyamatosan, 24 órán keresztül, vagy egy meghatározott része a következőknek: Adatvonalas automatikus közelkörzeti tájékoztató szolgálat – D-ATIS (Data link-automatic terminal information service – D-ATIS). ATIS információ biztosítása adatvonalon keresztül. Hang alapú automatikus közelkörzeti tájékoztató szolgálat – Voice-ATIS (Voice-automatic terminal information service – Voice-ATIS). ATIS információ biztosítása folyamatos és ismétlődő hang kisugárzásának a segítségével. Csupasz, kopár földterület (Bare Earth). A Föld felszíne, beleértve a felszíni vizeket és állandó jég-, és hómezőket, a vegetáció és ember által létrehozott tárgyak, akadályok kivételével. Naptár (Calendar) Pontosan meghatározott időbeli referencia rendszer, amely alapul szolgál egy időpont meghatározásához, napi felbontással (ISO 191082*). A lombozat felszíne (Canopy) A csupasz, kopár földfelszín kiegészítve a vegetáció magasságával. Légiforgalmi irányító – pilóta adatkapcsolati összeköttetés (CPDLC – Controller - pilot data link communication). A légiforgalmi irányító és a pilóta közötti, adatátviteli kapcsolatot használó összeköttetés az ATC kommunikáció számára. Műtárgyak (Culture) Minden, ember által készített tereptárgy, amely a föld felszínén található, mint például települések, vasútvonalak és csatornák. CRC (Cyclic Redundancy Check - Ciklikus Redundancia Vizsgálat). A digitális formában tárolt adatok ellenőrzésére használt olyan matematikai algoritmus, mely gondoskodik az adatvesztés, vagy a nem szándékos adatváltozás elleni garancia meghatározott szintjéről. Veszélyes légtér (Danger area). Meghatározott kiterjedésű légtér, melyen belül a repülésekre veszélyt jelentő tevékenységeket folytathatnak egy adott időszakban. Adatbázis (Database). Az adatok egy, vagy több állománya olyan módon tárolva, hogy megfelelő alkalmazások (programok) segítségével az adatok visszanyerhetők és frissíthetők legyenek. Megjegyzés. - Ez elsődlegesen inkább az elektronikus formában tárolt, számítógép segítségével elérhető adatokra vonatkozik, mint a hagyományos nyomtatott formában, dossziéban tároltakra. Adattermék (Data product) Olyan adatállomány, vagy az adatállomány olyan sorozata, amely megfelel az "Adattermék" ISO 191313*-ben található specifikációnak. Adattermék specifikációja (Data product specification) Az adatállomány, vagy az adatállomány sorozatának részletes leírása, további információkkal együtt, amely lehetővé teszi, hogy létrehozzák és egy másik fél számára használatra átadják (ISO 191314*). Megjegyzés. – Az adattermék specifikációja részletesen leírja a teljes adattartományt, valamint a teljes adattartomány adatkészletté való leképezését. Felhasználhatják az előállítás, eladás, végfelhasználás és egyéb célokra is. Adatminőség (Data quality). A bizonyosságnak az a foka, vagy szintje, hogy a biztosított adatok a pontosság, a felbontóképesség és az integritás tekintetében megfelelnek az adatfelhasználó követelményeinek. Adatkészlet (Data set) Az adatok azonosítható, meghatározható gyűjteménye (ISO 191015*) Adatkészlet sorozat (Data set series) Olyan adatkészletek kollekciója, melyeknek azonos a termék specifikációja (ISO191156*). Alapadat (Datum) Bármely mennyiség, vagy mennyiségek sorozata, amely referenciaként, vagy kiindulási alapként használható fel más mennyiségek kiszámításához. (ISO191047*). Digitális Közepes Tengerszint Feletti Magassági Modell (Digital Elevation Model - DEM) A domborzat felszínének ábrázolása egy meghatározott koordinátaháló valamennyi metszéspontjában folyamatos közepes tengerszint feletti magasságokkal megadva, melyeket egy közös alapadathoz viszonyítanak. Megjegyzés.- Néha a DTM-re (Digital Terrain Model – Digitális Domborzat Modellre), mint DEM-re hivatkoznak. Közvetlen Tranzit Megállapodások (Direct transit arrangements). Az érintett állami hatóságok által jóváhagyott különleges megállapodások, melyek alapján a Szerződő Államon való áthaladása során, az útját rövid időre megszakító forgalom közvetlen ellenőrzésük alatt maradhat. Ellipszoid magasság /Geodéziai magasság/ (Ellipsoid height /Geodetic height/) - A referencia ellipszoidhoz mért magasság, az ellipszoid külsejére állított, a kérdéses ponton áthaladó merőleges vonalon mérve. Jellemző tulajdonság, sajátosság (Feature) A valós világ jelenségeinek absztrakciója (ISO191018*) A jellemző tulajdonság, sajátosság attribútuma (Feature attribute) A jellemző tulajdonság sajátosságai (ISO191019*). Megjegyzés.- A jellemző tulajdonság, sajátosság attribútumának van egy hozzá kapcsolt neve, egy adattípusa és egy adattartománya. A jellemző tulajdonsággal, sajátossággal elvégzett művelet (Feature operation) - Olyan művelet, amelyben a jellemző tulajdonság, sajátosság valamennyi példánya szerepelhet (ISO1911010*). Megjegyzés.- Amikor megemelik a duzzasztógát magasságát, az egy a jellemző tulajdonságú duzzasztógáttal végzett művelet. Ennek a műveletnek az eredménye az, hogy a víztározóban lévő víz szintje megemelkedik. A jellemző tulajdonságok közötti viszony (Feature relationship) Kölcsönhatás, amely kapcsolatot teremt a jellemző tulajdonság típusának egyedei és ugyanazon, vagy más jellemző tulajdonság típus egyedei között. (ISO1910111*) A jellemző tulajdonság típusa (Feature type) Közös tulajdonságokkal rendelkező valós világbéli jelenségek osztálya (ISO1911012*). Megjegyzés.- A jellemző tulajdonságok valamely jegyzékében az osztályzás alapszintje a jellemző tulajdonság típusa. Geodéziai távolság (Geodesic distance). A matematikailag meghatározott ellipszoid felületén található két pont közötti legkisebb távolság. Geodéziai alapadat / földrajzi alappont (Geodetic datum). Egy lokális referenciarendszer helymeghatározása és tájolása során a szükséges paraméterek minimális készlete, a globális referencia rendszer/keret figyelembevételével. Geoid - Földalak. (Geoid) A Föld gravitációs mezejében található equipotenciális felület, mely megegyezik a nyugodt tenger felszínével (MSL = Mean Sea Level), melyet a szárazföldek fölé folytatólagosan kiterjesztenek. Megjegyzés: - A geoid formája szabálytalan a helyi gravitációs zavarok következtében (szél, árapály, sótartalom, áramlások, stb.) és a gravitáció iránya a geoidra minden pontban merőleges. A Geoid (földalak) hullámossága, egyenetlensége (Geoid undulation). A geoid távolsága a matematikai referencia ellipszoid felett (pozitív) és alatt (negatív). Megjegyzés. - A WGS-84 (World Geodetic System – 1984 - Világszintű Geodéziai Rendszer – 1984) által meghatározott ellipszoid tekintetében a WGS-84 ellipszoid magassága és az orthometrikus magasság közötti eltérés adja meg a WGS-84 geoid hullámosságát. Gergely-naptár (Gregorian calendar) Általánosan használt naptár; melyet először 1582-ben alkalmaztak az év meghatározására, amely jobban megközelíti a tropikus évet, mint a Julián-féle naptár (ISO1910813*). Megjegyzés.- A Gergely-naptárban az átlagos évek 365 nap hosszúak, míg a szökőév 366 napos, melyeket 12 egymást követő hónapra osztanak fel. Magasság (Height) Egy szint, pont, vagy egy pontként figyelembe vett tárgy, akadály függőleges távolsága egy meghatározott alapadattól mérve. Helikopter repülőtér (Heliport). Egy repülőtér, vagy egy szerkezeten, építményen, épületen található meghatározott terület, melyet teljes egészében, vagy részben helikopterek érkezésére, felszállására és földi mozgására szándékoznak felhasználni. Az Emberi Tényező (Ergonómia) alapelvei (Human Factors Principles) Olyan alapelvek, melyeket a léginavigációs, légiforgalmi tervezés, hitelesítés, képzés, üzemeltetés és karbantartás kapcsán alkalmaznak és amelyek biztonságos kapcsolódási, érintkezési felületre törekszenek az emberi és más rendszer komponensek közötti kölcsönhatásban úgy, hogy megfelelő módon veszik figyelembe az emberi teljesítőképesség jellemzőit. Integrált Légiforgalmi Tájékoztató Csomag (Integrated Aeronautical Information Package). Egy (szolgáltatás)csomag, amely az alábbi elemeket tartalmazza: · AIP, beleértve az AIP módosítások szolgáltatását (Amendment); · AIP kiegészítések, mellékletek (Supplement); · NOTAM-ok és a repülés előtti Bulletinek (PIB - pre-flight information bulletins); · AIC - (Aeronautical Information Circular) - Légiforgalmi Tájékoztató Körlevél; és · Az érvényben lévő NOTAM-ok ellenőrző jegyzékei és összesítői; Integritás /léginavigációs adatok/ (Integrity /aeronautical data/). Annak a garanciának a mértéke, hogy a léginavigációs adatok és értékük nem veszett el és nem változott meg, mióta az adat keletkezett, vagy jogosult módon kiegészítésre, frissítésre került. Nemzetközi Repülőtér (International airport). Bármely repülőtér, melyet a Szerződő Állam saját területén nemzetközi légiforgalom érkezésére és indulására jelöl ki, ahol a vámmal, bevándorlással, közegészségüggyel, állat és növény karanténnal kapcsolatos formaságokat, és ennek megfelelő eljárásokat biztosítanak. Nemzetközi NOTAM Iroda (NOF - International NOTAM office). Egy Állam által a NOTAM-ok nemzetközi cseréjére kijelölt iroda. Bejelentkezési Cím (Logon address). Egy meghatározott kód egy ATS egységre adatkapcsolathoz történő bejelentkezésre. Munkaterület (Manoeuvring area). A repülőtér azon része, melyet a légijárművek felszállására, leszállására és gurulására használnak, az előterek kivételével. Meta-adatok (Metadata) Adatok az adatokról (ISO 1911514*). Megjegyzés.- Adatok, melyek adatokat írnak le és adatokat dokumentálnak. Legkisebb útvonalrepülési magasság (MEA – Minimum en-route altitude). Egy útvonalrepülési szegmenshez tartozó tengerszint feletti magasság, mely a vonatkozó navigációs berendezések és ATS kommunikáció megfelelő vételét biztosítja, eleget tesz a légtér szerkezetnek és biztosítja a szükséges akadálymentes magasságot. Legkisebb akadálymentes magasság (MOCA – Minimum obstacle clearance altitude). A repülés meghatározott szegmensének legkisebb tengerszint feletti magassága, mely biztosítja a szükséges akadálymentes magasságot. Mozgási terület (Movement area). A repülőtér azon része, melyet a légijárművek felszállására, leszállására és gurulására használnak, amely a munkaterületből és az előtér(ek)ből áll. NOTAM (NOTAM) Távközlési eszközök segítségével terjesztett tájékoztatás, mely bármely légiforgalmi berendezés, szolgálat, eljárás, vagy veszély létesítéséről, keletkezéséről, állapotáról és változásáról olyan információkat tartalmaz, melyek kellő időben történő ismerete alapvető fontosságú a repülésben érintett személyzet számára. Akadály (Obstacle) Valamennyi rögzített helyű (akár időszakos, vagy állandó) és mozgatható tárgy, vagy azok részei, amelyek olyan területen találhatók, ahol légijárművek földi mozgása történik, vagy amelyek egy a légijárművek repülés közbeni védelmére meghatározott felület fölé nyúlnak. Akadály/terep adatok gyűjtési felülete (Obstacle/terrain data collection surface) Egy meghatározott felület, mely akadály/terep adatok gyűjtésére szolgál. Orthometrikus magasság (Orthometric height). Egy pont magassága a geoidhoz (földalakhoz) vonatkoztatva, rendszerint tengerszint (MSL) feletti magasságként megadva. Leírás (Portrayal) Információk nyújtása emberek számára (ISO 1911715*) Helyzet /földrajzi/ (Position /geographical/) A matematikai referencia ellipszoidra vonatkoztatott olyan koordinátapár (szélesség és hosszúság), amely egy pont helyzetét határozza meg a Föld felszínén. Jelzőpontok közötti távolság (Post spacing) Szögbeli, vagy egyenes irányú távolság két szomszédos magassági pont között. Ábrázolási pontosság (Precision). Az a legkisebb eltérés, amit még megbízhatóan meg lehet különböztetni egy mérési folyamat során. Megjegyzés. - A geodéziai terepfelvétel esetében a pontosság a tökéletesség mértéke egy művelet végrehajtásakor, vagy a mérés folyamán az eszközök és módszerek hibátlanság mértéke. Repülés Előtti Tájékoztató Bulletin (Pre-flight information bulletin /PIB/). A repülés végrehajtása előtt készített összesítés, mely az üzemeltetésre fontos érvényes NOTAM információkat tartalmazza. Tiltott légtér (Prohibited area). Meghatározott kiterjedésű légtér egy Állam területe, vagy felségvizei felett, amelyben tiltott a légijárművek repülése. Minőség (Quality). Egy bizonyos dolog, entitás azon hozzátartozó, elválaszthatatlan jellemzőinek összessége, melyek arra a képességére vonatkoznak, hogy az előírt, vagy azokból következő igényeket mennyiben képes kielégíteni (ISO-900016*) Megjegyzés 1: - A ”minőség” meghatározást együtt lehet használni olyan melléknevekkel, mint gyenge, jó, vagy kiváló. Megjegyzés 2: - Az ”elválaszthatatlan”, szemben a „”kijelölt”-el, valaminek a meglétét jelenti, annál is inkább, mert egy folyamatos jellemző. Minőségbiztosítás (Quality assurance). A minőségi rendszeren belül megvalósított minden tervezett és rendszeres tevékenység, amelyeket szükségesnek tekintenek, hogy megfelelő bizonyosságról gondoskodjanak arról, hogy egy bizonyos dolog (entitás) kielégítse a minőségre vonatkozó követelményeket (ISO-900017*). Minőség-ellenőrzés, minőségszabályozás (Quality control) A minőségirányítás része, a minőségi követelmények kielégítésére összpontosít (ISO-900018*). Minőségirányítás (Quality Management) Összehangolt tevékenységek, melyek egy szervezet, a minőségi elvárásoknak megfelelően történő irányítására szolgálnak (ISO-900019*). Domborzat (Relief) A Föld felszínének magassági egyenetlenségei, melyeket a léginavigációs térképeken magassági kontúrvonalakkal, magassági (hipszometrikus) színezéssel, árnyalással, vagy magassági pontokkal ábrázolnak. Követelmény (Requirement). Meghatározott igénynek, vagy valószínűségnek a megfogalmazása, általánosan beleértendő, vagy kötelező (ISO 900020*) Megjegyzés 1. – Az ”általánosan beleértendő” azt jelenti, hogy szokás, vagy együttes gyakorlat a szervezet, a fogyasztói és más érdekelt résztvevők számára, hogy a figyelembevett igény, vagy valószínűség beleértendő. Megjegyzés 2. – Egy minőségjelző használható a követelmény specifikus típusának megjelölésére, például termék követelmény, minőségirányítási követelmény, fogyasztói követelmény. Megjegyzés 3. – Egy specifikus követelmény az, ami meg van határozva, például egy dokumentumban. Megjegyzés 4. – A követelményeket eltérő érdekelt felek állapíthatják meg. Felbontóképesség (Resolution). A mértékegységek, vagy számjegyek számossága, amellyel a mért, vagy számított adatot kifejezik és használják. Korlátozott légtér (Restricted area). Meghatározott kiterjedésű légtér, egy Állam területe, vagy felségvizei felett, melyben a légijárművek repülése bizonyos meghatározott feltételek szerint korlátozva van. Utazási szakasz (Route stage). Útvonal, vagy egy útvonal része, melyet közbülső leszállás nélkül repülnek le. SNOWTAM (SNOWTAM). Különleges NOTAM sorozat, amely a mozgási területen levő hó, jég, latyak, vagy hóval, latyakkal és jéggel kapcsolatos állóvíz által okozott veszélyes állapotokról és megszüntetésükről tájékoztat kötött, meghatározott formai követelmények szerint. Telepítési hely mágneses deklinációja (Station declination). Egy VOR állomás nulla fokos radiálja és a földrajzi észak közötti beállított eltérés, melyet a VOR állomás kalibrálásakor határoznak meg. Terep (Terrain). A Föld felszíne, melyen megtalálhatóak a természetes módon előforduló sajátosságok, jellemző tulajdonságok, amilyenek a hegyek, dombok, hegyláncok, völgyek, víztömegek, állandó jéggel és hóval borított felületek, kivéve a mesterséges akadályokat (obstacle). Megjegyzés - A gyakorlati használatban az alkalmazott adatgyűjtés módjától függően a terep a csupasz földön lévő folyamatos felszínt, a lombozat tetejét, vagy a közöttük lévő valamit jelenti, ami az 'első visszaverő felületként' ismeretes. Nyomon követhetőség (Traceability). Egy figyelembevett dolog (entitás) időbeli előzményeinek, felhasználásának, elhelyezkedésének nyomon követhetőségi képessége rögzített azonosítók segítségével (ISO 900021*). Megjegyzés: – Termék figyelembe vételekor a nyomon követhetőség a következőkre vonatkozik: - Anyagok és részegységek eredete; - Feldolgozási folyamat; és - A termék szállítás utáni elosztása és elhelyezése. Érvényesítés (Validation). Vizsgálat segítségével annak megerősítése és objektív bizonyítása, hogy az adott tervezett felhasználás meghatározott követelményeit teljesítették. (ISO 900022*). Hitelesítés (Verification). Vizsgálat segítségével annak megerősítése és objektív bizonyítása, hogy a meghatározott követelményeket teljesítették. (ISO 900023*). Megjegyzés 1: - A ”hitelesített” kifejezést használják a megfelelő státusz jelzésére. Megjegyzés 2: - A megerősítés a következő tevékenységeket foglalhatja magába: - alternatív számítások elvégzése; - egy új terv részletezéseinek összehasonlítása egy hasonló, már bizonyított terv részleteivel; - ellenőrzések és szemléltetések elvégzése; és - dokumentumok átnézése a kibocsátás előtt. VOLMET. Meteorológiai jelentés a levegőben lévő légijárművek számára. Adatkapcsolat-VOLMET (D-VOLMET - Data link VOLMET). Aktuális repülőtéri rutin meteorológiai jelentések (METAR), repülőtéri speciális meteorológiai jelentések (SPECI), repülőtéri előrejelzések (TAF), SIGMET, a SIGMET által le nem fedett speciális légi jelentések biztosítása, és ahol rendelkezésre áll, az AIRMET az adatkapcsolaton keresztül. VOLMET sugárzás (VOLMET broadcast). A megfelelő aktuális METAR, SPECI, TAF és SIGMET biztosítása folyamatos és ismétlődő hang alapú sugárzás segítségével.

Source: https://magyarkozlony.hu/hivatalos-lapok/bfd0d67db9f223889f627fd618725b03526630e2/dokumentumok/d5234fd7275da04023366ab8a434989962a31bdf/letoltes